joelniklaus/EU_Wikipedias huggingface dataset:
Mary Haber

Mary Haber (L-Isla, 24 ta' Frar 1933) hija kittieba Maltija.

Bint Peter Endrich u Ġovanna mwielda Mizzi, hija studjat fl-iskejjel tas-sorijiet Franġiskani u tal-gvern tal-Isla, fl-iskejjel ta' San Ġiljan u tas-Sacred Heart. Għal xi żmien kienet soċja tal-Mużew. Fis-16 ta' Lulju 1959, Mary żżewget lil Anton Haber mix-Xewkija u kellhom tliet ulied.

Letteratura reliġjuża 
Haber hija esponenta ewlenija tal-letteratura reliġjuża Maltija, fejn jispikka ħafna l-element Marjan fil-kitbiet tagħha.

Haber bdiet tikteb sa minn età ċkejkna, ta' tmien snin. Bdiet tikteb novelli, saġġi, poeżiji u kitbiet oħra. Fost il-kotba tagħha jinkludu:
 
 Tbissim u Dmugħ (ġabra ta' Novelli)
 Meta jimrah il-Ħsieb (ġabra ta' novelli u poeżiji)
 Il-Papà, il-Lhud u n-Nazi (traduzzjoni mill-Ingliż)
 va Lavalliere (traduzzjoni mill-Ingliż)
 Il-Hajja tas-Serva ta' Alla Josephina Vilaseca (Martri tas-Safa)
 L-Omm ta' Ġesù
 Il-Maħbub Ġesù
 Il-Kbir glorjuż Patrijarka San Ġużepp, ir-Raġel tal-Madonna (l-ewwel u t-tieni pubblikazzjoni)
 Edith Stein (Soru Karmelitana Tereżjana (Vittma tan-Nażi)
 Mill-Ħsus ta' Qalbi (Poeżiji)
 Mara Qalbiena Awstraljana (Mary McKillop)
 Santa Ġemma Galgani 
 Il-Warda tal-Passjoni (l-ewwel u t-tieni pubblikazzjoni)
 Fl-Armata Tagħna (Ħsibijiet fuq il-Madonna)
 Emilio Persiano (Soċju Museumin: Ħjiel fuq Ħajtu u Ġrajjietu)
 Flimkien ma' Kristu (Innijiet u Talb)
 Ilkoll Flimkien (ġabra ta' talb ta' kuljum)
 Il-Feddej (Rumanz bibbliku-storiku u oriġinali)
 Fuq Ġwienaħ il-Ħolm (ġabra ta' Novelli)
 Is-Sliem Għalik (ġabra ta' riflessjonijiet fuq il-ħmistax-il posta tar-Rużarju Mqaddes)
 Daħliet u Waqfiet (riflessjonijiet fuq il-passjoni, il-mewt u l-qawmien ta' Sidna Ġesù Kristu)
 Nimxu Wara Ġesù (ħsibijiet għal waqt il-purċissjoni tal-Ġimgħa Mqaddsa)
 Il-Ġilju fil-Ħama tal-Ferriere, Santa Marija Goretti: Tifla Verġni u Martri 1890-1902
 Il-Lok tal-Mara fil-Pjan tas-Salvazzjoni (Protagonista: il-Madonna)
 Il-Liżar ta' Turin (traduzzjoni mit-Taljan).

Nies ħajjin
Twieldu fl-1933
Kittieba Maltin bil-Malti
Pietru Pawl Zerafa

Patri Pietru Pawl Zerafa (Nadur, Għawdex, 24 ta' Frar 1929 - 23 ta' Marzu 2011) kien studjuż tal-Iskrittura Mqaddsa.

Studji 

Wara li ħa l-edukazzjoni primarja tiegħu fl-iskola  ta' raħal twelidu u mbagħad l-edukazzjoni sekondarja fis-Seminjarju Minuri tar-Rabat, Għawdex, hu daħal mad-Dumnikani fir-Rabat , Malta, fejn ipprofessa fil-31 ta' Ottubru 1948.  Ordna saċerdot fid-19 ta' Diċembru 1953. 

Għamel studji ta' speċjalizzazzjoni fit-Teoloġija u l-Iskrittura Mqaddsa fl-Universita' Pontifiċja San Tumas ta' Aquino f'Ruma (Angelicum) u mbagħad fl-École Biblique ta' Ġerusalemm.  Hu akkwista żewġ Dottorati: wieħed fit-Teoloġija mill-Angelicum (S.Th.D) u ieħor  mill-Kummissjoni Biblika Pontifiċja (S.Sc.D.(Vat).  L-Ordni Dumnikan tah ukoll il-Maġisteru fit-Teoloġija Mqaddsa (S.Th.M) fl-1970.

Għalliem 

Għal iktar minn 30 sena hu għallem l-Iskrittura Mqaddsa fl-Universita' Angelicum u f'Istituzzjonijiet oħrajn f'Ruma bħal Venerable Beda College, il-Mater Ecclesiae, u d-Dar tal-Istudji tal-Patrijiet Karmelitani u, barra Ruma, fis-Seminarju Reġjonali ta' Viterbo.  Għal erba' snin hu ta korsijiet fis-sajf, fl-iSpalding College, Louiville, KY, USA.   Minbarra dan ix-xogħol ta' tagħlim, hu ppublika  kotba, u kiteb għadd kbir ta' artikli għal rivisti xjentifiċi.   Dan, minbarra l-konferenzi li kien jagħti quddiem udjenzi varji.

Bejn l-1966 u 1980, hu kien Konsultur għall-Kummissjoni Pontifiċja għall-verżjoni l-ġdida tal-Vulgata.

Hawn Malta, sa mill-1991, kien membru tal-Kummissjoni Teoloġika Arċidjocesana Djoċesana u membru tal-Għaqda Biblika Maltija li, fi ħdanha, ta sehem għat-traduzzjoni tal-Bibbja bil-Malti.   Kien ukoll Kanoniku Onorarju tal-Kapitlu Kolleġġjali tal-Kolleġġjata Bażilika u Arċipretali ta' San Pietru  u San Pawl tan-Nadur, Għawdex.

Ħajja personali 

Fil-ħajja personali tiegħu,  P. Pietru Pawl kien magħruf għall-ħajja sempliċi li kien jgħix.   Bniedem metodiku għall-aħħar, konkret u rejalista,  kien magħruf għall-passiġġati twal,  u għall-imħabba li kellu lejn in-Natura, li kien isejħilha  l-‘kattidral ta' Alla'!   Kien bniedem b'sense of humour fin,  jirrispetta lil kulħadd u, fl-istess ħin, li qatt ma ħares lejn l-uċuh.   Kien jgħożż ħafna l-valuri tal-lejalta' u tas-sinċerita', tal-koerenza  u tad-dedikazzjoni personali.  Għal diversi snin, hu kien iqaddes ta' kull filgħodu għand fl-Istitut ta' San Guzepp f'Ħaż-Żabbar, immexxi mis-Sorijiet Dumnikani.

Mewt 

Il-funeral ta'  P.Pietru Pawl sar fil-Knisja tal-Lunzjata, il-Birgu, nhar il-Ħamis 24 ta' Marzu 2011.  Minbarra ħutu, qraba u ħbieb, attenda wkoll, għall-funeral , l-Isqof tad-Djoċesi ta' Għawdex, l-E.T. Mons. Mario Grech.   Mons. Arcisqof P. Pawl Cremona O.P., ħabib personali u li kien għex miegħu, għal diversi snin fl-istess kunvent,  f'Ruma u  fir-Rabat, Malta , li, imma ma setax ikun preżenti personalment minħabba indispozizzjoni, bagħat il-kondoljanzi u l-wegħda ta' tisħib fit-talb.
Marlee Matlin

Marlee Beth Matlin (twieldet fl-24 ta' Awissu 1965) hija attriċi ċinematografika u televiżiva truxa mill-Istati Uniti.

Bijografija
Twieldet fil-komunità tat-torox fl-Istati Uniti. Studjat fil-Gallaudet School for the Deaf, Gallaudet College u mbagħad fl-Università Gallaudet. Ħadmet f'ħafna films u telefilms bil-Lingwa tas-Sinjali Amerikana.

Karriera

Ċinema
 Children of a Lesser God (1986)
 Walker (1987)
 Hear No Evil (1993)
 Snitch (1996)
 It's My Party (1996)
 No Ordinary Hero: SuperDeafy The Movie (2013)

Sensiliet televiżivi
 Switched at birth (2011 – ...)
 Reasonable Doubts (1991 – 1993)
 Picket Fences (1993 – 1996)
 West Wing (2000 – 2006)
 The L Word (2007 – 2009)

Films televiżivi
 Bridge to Silence (1989)

Ħoloq esterni

 

Nies ħajjin
Twieldu fl-1965
Atturi Amerikani
Atturi torox
Lingwa tas-Sinjali Ħawsija

Lingwa tas-Sinjali Hausa (HausaSL, Hausa Sign Language) hija lingwa tas-sinjali mitkellma fil-Komunità Deaf fil Kano State (Niġerja).

Referenzi

Hausa
Lingwa tas-Sinjali Tajlandiża

Lingwa tas-Sinjali Thai (ThaiSL) hija lingwa tas-sinjali mitkellma fil-Komunità Deaf 300.000 fil Thailand.

References

Thai
Lingwa tas-Sinjali Awstraljana

Lingwa tas-Sinjali Awstraljana (AUSLAN) hija lingwa tas-sinjali mitkellma fil-Komunità Deaf 16.000 fil Awstralja.

Referenzi 

Awstraljana
Lingwa tas-Sinjali Daniża

Lingwa tas-Sinjali Daniż (Dansk TegnSprog, DTS) hija lingwa tas-sinjali mitkellma fil-Komunità Deaf 5.000 fil Danimarka.

Referenzi

Daniż
Lingwa tas-Sinjali Olandiża

Lingwa tas-Sinjali Olandiż (Nederlandse GebarenTaal, NGT) hija lingwa tas-sinjali mitkellma fil-Komunità Deaf 932.000 fil Pajjiżi l-Baxxi.

References

Olandiż
Michael Frendo

Michael Frendo (twieled fid-29 ta' Lulju 1955) huwa eks-politiku, avukat u konsulent Malti li serva bħala President tal-Kamra tad-Deputati ta' Malta bejn l-2010 u l-2013 u ministru bejn l-1990 u l-1996, u l-2004 u l-2008.

Studji 

Fl-1977 iggradwa avukat mill-Università ta' Malta u kompla bl-istudji tiegħu fil-Liġi Ewropea fl-Università ta’ Exeter (1978-79).

Politika 

Kien Direttur tal-Istampa u l-Komunikazzjoni tal-Partit Nazzjonalista Malti u Direttur Editorjali tal-Istamperija Indipendenza tal-istess partit (1981-1985). 

Huwa kien elett fil-Parlament Malti fl-1987 fejn serva għall-perijodu ta’ 26 sena sal-2013.  Matul dan il-perjodu,huwa kellu diversi karigi parlamentari, fosthom, Viëi-President tal-Kumitat Parlamentari Konġunt bejn il-Parlament Malti u dak Ewropew, Ċermen tad-Delegazzjoni Parlamentari Maltija għall-Parlament Ewropew, membru tal-Assemblea Parlamentari tal-Kunsill tal-Ewropa u President tal-Kumitat għall-Affarijiet Barranin u Ewropej tal-Kamra tad-Deputati ta’ Malta. Fl-2002 u 2003, huwa serva bħala membru tal-Konvenzjoni Ewropea fuq il-Futur tal-Ewropa bħala rappreżentant tal-Parlament ta’ Malta. 

Huwa serva wkoll bħala Segretarju Parlamentari għaż-Żgħażagħ, Kultura u Protezzjoni tal-Konsumatur (1990-1992), Ministru għaż-żgħażagħ u l-Arti (1992-1994), Ministru għat-Trasport, Komunikazzjoni u Teknoloāija (1994-1996) fejn fl-1995 kien ukoll President tal-Eurocontrol, u
Ministru għall-Affarijiet Barranin (2004-2008).

Minn April 2010 sa April 2013, huwa serva bħala l-iSpeaker tal-Kamra tar-Rappreżentanti.

Nies ħajjin
Twieldu fl-1955
Politiċi tal-Partit Nazzjonalista (Malta)
Edwin Grech

Edwin Grech (Ħal Luqa, 27 ta' Settembru, 1928) huwa Professur tal-Ostetrija u l-Ġinekoloġija fl-Università ta' Malta. Kien Ministru tas-Sigurtà Soċjali fil-Gvern Malti bejn l-1996 u l-1998. Huwa missier Karin Grech.

Studju 
Studja fl-Iskola Primarja tal-Ħamrun, fil-Kulleġġ ta’ San Alwiġi u fl-Università ta’ Malta, minn fejn iggradwa bħala spiżjar fl-1952 u bħala tabib fl-1955.

Ġinekologu 
Huwa speċjalizza fir-Renju Unit, sar membru fir-Royal College of Obstetricians and Gynaecologists fl-1963 u ġie elett Fellow of the Royal College of Obstetricians and Gynaecologists fl-1973. 

Fl-1964 huwa inħatar lettur u konsulent fil-Makerere University Hospital tal-Uganda. Waqt li kien l-Uganda, huwa kiseb Master’s Degree in Surgery fl-1972.  Fl-1973, huwa nħatar Professur u Kap tad-Dipartiment tal-Ostetrija u l-Ġinekoloġija f’Lusaka, iż-Żambja.

Fl-1977, il-Professur Grech irritorna Malta u nħatar Professur u Direttur tad-Dipartiment tal-Ostetrija u l-Ġinekoloġija fl-Isptar San Luqa u fl-Università ta’ Malta, karigi li żamm sal-1987. 

Minbarra l-kontribut tiegħu għas-servizz tal-pazjenti fl-Iskola Medika, huwa introduċa metodi ġodda ta’ tagħlim kemm teoretiku kif ukoll kliniku.  Huwa kien strumentali biex id-dipartimenti kliniċi kollha jkollhom għarfien mill-universitajiet u kunsilli mediċi barranin.

L-Assassinju ta' Bintu 
Ftit wara r-ritorn tiegħu f’Malta, meta kien qed jagħti s-servizz tiegħu fl-isptarijiet Maltin, huwa sofra t-telfa ta’ bintu Karin, li nqatlet kawża ta’ splużjoni li seħħet minn ittra bomba mibgħuta lilu d-dar.

Karigi 
Huwa serva bħala Dekan fil-Bord tal-Fakultà tal-Mediċina u l-Kirurġija għal għaxar snin u membru tas-Senat u l-Kunsill tal-Università ta’ Malta (1979-1987).  Huwa rtira mis-servizz pubbliku fl-1991.

Huwa serva wkoll bħala konsulent dwar saħħet l-omm u t-tfal fl-Organizzazzjoni Dinjija tas-Saħħa (WHO) u bħala Direttur taċ-Ċentru Kollaborattiv għar-Riċerka Klinika fir-Reproduzzjoni Umana tal-ODS.

Politika 
Fl-1992 il-Professur Grech ġie elett fil-Parlament mal-Partit Laburista. Huwa serva bħala Ministru għas-Sigurtà Soċjali
(1996-1998). 

Il-Mexxej tal-Partit Laburista, Allfred Sant, kien innominah għall-kariga ta' President tar-Repubblika imma l-Gvern ma kienx aċċetta.

Nies ħajjin
Twieldu fl-1928
Tobba Maltin
Politiċi tal-Partit Laburista (Malta)
Ġinekoloġija
Owen Bonnici

Owen Bonnici huwa l-Ministru tal-Ġustizzja, Kultura u Gvern Lokali fil-Gvern Malti.

Studju 

Huwa ggradwa B.A. fl-Istudji Legali u Ewropej (2001) u b'Dottorat fil-Liġi (2004) mill-Universita' ta' Malta. Kiseb ukoll diploma fil-Ġurisprudenza Kanonika (2005) mit-Tribunal Ekkleżjastiku Metropolitan. 

Huwa Teaching Associate fi ħdan il-Fakulta' tal-Liġi tal-Universita' ta' Malta.

Politika 

Serva fuq il-Kunsill Lokali ta' Marsaskala f'isem il-Partit Laburista għal hames snin, l-ewwel bhala Kunsillier u mbaghad bhala Vici-Sindku. 

Serva wkoll bhala membru fuq l-Ezekuttiv Nazzjonali tal-Partit. Ippartecipa f'diversi konferenzi u seminars f'livell Ewropew, partikolarment fuq kwistjonijiet tal-Kultura u l-Ambjent. 

Kien elett, fl-eta' ta' 23 sena, mill-Konferenza Generali tal-Partit Laburista sabiex jikkontesta l-ewwel elezzjonijiet ghall-Parlament Ewropew hekk kif Malta dahlet fl-Unjoni Ewropea imma ma kienx elett. 

Kien elett fil-Parlament ghall-ewwel darba fl-2008 mit-tielet distrett elettorali. Wara li serva bhala Kelliem tal-Oppozizzjoni ghaz-Zghazagh u l-Kultura u mbaghad ghall-Edukazzjon Oghla, Universita' u Ricerka wkoll, huwa kien elett fl-Elezzjonijiet Ġenerali 2013. Il-Prim Ministru Joseph Muscat appuntah Segretarju Parlamentari responsabbli mill-Ġustizzja, sakemm sena wara ħatru Ministru. Huwa reġa' ġie kkonfermat f'din il-kariga fl-2017.

Ħajja Personali 

Huwa għandu interess fil-letteratura u l-arti, il-muzika u l-isport. Huwa kiteb ukoll materjal letterarju fil-lingwa Maltija u huwa kontributur regoli f'diversi gurnali. 

Huwa għandu tifla.

Nies ħajjin
Politiċi Maltin
Politiċi tal-Partit Laburista (Malta)
Bochotnica

Bochotnica (aqra: IPA [bɔxɔtˈnit͡sa]) huwa villaġġ fil-Lbiċ tal-Polonja, li jinsab bejn Puławy u Lublin, fuq ix-xmara Bystra. Skond statistika maħruġa fl-2010, kien hemm 1.500 abitant jgħixu f’dan il-villaġġ.

Villaġġi fil-Polonja
Stat Iżlamiku

L-Istat Iżlamiku, li qabel kien magħruf ukoll bħala l-Istat Iżlamiku tal-Iraq u l-Lvant, hu grupp ta' terroristi fit-territorju tal-Iraq, is-Sirja, il-Libja u n-Niġerja. Hu magħruf l-iktar bl-abbrevjazzjoni ISIS (mill-Ingliż Islamic State of Iraq and ash-Sham, jew inkella IS, ISIL jew Daesh

L-istat kien awtoproklamat bħala kaliffat u jallega awtorità reliġjuża fuq il-Musulmani kollha madwar id-dinja, filwaqt li jaspira biex iġib ħafna mir-reġjuni abitati mill-Musulmani taħt il-kontroll politiku tiegħu, li jibda bit-territorju fir-reġjun tal-Lvant li jinkludi l-Ġordan, l-Iżrael, il-Palestina, il-Libanu, Ċipru u parti mit-Turkija. Il-grupp hu kkunsidrat bħala grupp ta' terroristi min-Nazzjonijiet Uniti, kif ukoll mill-Iżrael, il-Filippini, l-Istati Uniti, ir-Renju Unit, l-Awstralja, il-Kanada, l-Indoneżja u l-Għarabja Sawdita.

L-Istat Iżlamiku oriġina bħala Jama'at al-Tawhid wal-Jihad fl-1999, li kien il-prekursur tat-Tanzim Qaidat al-Jihad fi Bilad al-Rafidayn, li hu magħruf ukoll bħala l-Al-Qaeda fl-Iraq. Il-grupp kien magħruf bħala Stat Iżlamiku tal-Iraq mill-2006 sal-2013, u mbagħad wara biddel ismu fi Stat Iżlamiku tal-Iraq u l-Lvant jew Stat Iżlamiku tal-Iraq u s-Sirja. Fid-29 ta' Ġunju 2014 il-grupp biddel ismu fi Stat Iżlamiku u ddikjara lilu nnifsu bħala kaliffat taħt il-Kaliff Ibrahim.

Fit-13 ta' Novembru 2014, l-ISIS ħareġ dikjarazzjoni li se jespandi f'pajjiżi ġodda, il-Libja, l-Eġittu, l-Alġerija, l-Għarabja Sawdita u l-Jemen. F'Marzu tal-2015, il-gruppi militanti Boko Haram u l-Moviment Iżlamiku tal-Użbekistan saru parti mill-ISIS.

Illum, l-ISIS għandu kontroll ta' partijiet kbar mill-Iraq u s-Sirja, diversi bliet fil-Libja u n-Niġerja. Il-grupp għandu preżenza jew għamel attakki wkoll fl-Afganistan, l-Alġerija, Benin, iċ-Ċad, l-Eġittu, l-Filippini, l-Ġordan, l-Għarabja Sawdita, l-Indoneżja, l-Iran, il-Jemen, il-Kamerun, il-Libanu, il-Maldivi, in-Niġer, il-Pakistan, il-Palestina, it-Tuneżija, it-Turkija, kif ukoll fl-Ewropa.

Stat Iżlamiku
Music from The Body

Music from The Body hu s-soundtrack album għall-film dokumentarju ta' Roy Battersby tal-1970 The Body, dwar il-bijoloġija umana, li fih narrazzjoni ta' Vanessa Redgrave u Frank Finlay.

Storja
Il-mużika kienet komposta b'kollaborazzjoni bejn il-membri tal-Pink Floyd, Roger Waters u Ron Geesin, u tagħmel użu mill-bijomużika, inklużi ħsejjes magħmulin mill-ġisem tal-bniedem (daqqiet, nifs, daħq, kliem minn taħt l-ilsien, mogħdija ta' riħ, eċċ.), flimkien mal-kitarra, il-pjanu u strumenti tal-korda li lkoll huma aktar tradizzjonali. Id-data ta' dal-album tpoġġieh bejn Ummagumma u Atom Heart Mother, - dan tal-aħħar ukoll ħa sehem fih Geesin bħala kollaboratur. L-aħħar track tal-album, "Give Birth to a Smile", idoqqu fiha l-erba' membri tal-Pink Floyd, flimkien ma' Geesin fuq il-pjanu, għad illi David Gilmour, Nick Mason u Richard Wright ma jissemmewx.

Kien biss fl-1984 li Waters ħareġ album solo ieħor: The Pros and Cons of Hitch Hiking.

Il-lista tal-kanzunetti
Il-kanzunetti huma kollha miktubin minn Ron Geesin, ħlief dawk fejn jingħad mod ieħor:

"Our Song" (Geesin/Waters) – 1:24
"Sea Shell and Stone" (Waters) – 2:17
"Red Stuff Writhe" – 1:11
"A Gentle Breeze Blew Through Life" – 1:19
"Lick Your Partners" – 0:35
"Bridge Passage for Three Plastic Teeth" – 0:35
"Chain of Life" (Waters) – 3:59
"The Womb Bit" (Geesin/Waters) – 2:06
"Embryo Thought" – 0:39
"March Past of the Embryos" – 1:08
"More Than Seven Dwarfs in Penis-Land" – 2:03
"Dance of the Red Corpuscles" – 2:04
"Body Transport" (Geesin/Waters) – 3:16
"Hand Dance — Full Evening Dress" – 1:01
"Breathe" (Waters) – 2:53
"Old Folks Ascension" – 3:47
"Bed-Time-Dream-Clime" – 2:02
"Piddle in Perspex" – 0:57
"Embryonic Womb-Walk" – 1:14
"Mrs. Throat Goes Walking" – 2:05
"Sea Shell and Soft Stone" (Geesin/Waters) – 2:05
"Give Birth to a Smile" (Waters) – 2:49

Mużiċisti

Roger Waters: kitarra bass, leħen, kitarra
Ron Geesin: kitarra, vjolinċell, orgni Hammond, armonju, banġo, mandolina, strumenti varji tal-korda
David Gilmour: kitarra elettrika (f'"Give Birth to a Smile")
Nick Mason: tnabar (f'"Give Birth to a Smile")
Richard Wright: orgni Hammond (f'"Give Birth to a Smile")

F'"Give Birth to a Smile" ħa sehem ukoll kor ta' kantanti nisa li jkantaw fl-isfond waqt li Waters ikanta l-versi tiegħu imma li mbagħad jieħdu f'idejhom ir-ritornell hekk kif il-kanzunetta tissokta. L-album ma jgħidx min huma dan-nisa, u lanqas Waters, Geesin, jew il-kotba dwar il-grupp ma jgħidu min kienu.

Referenzi

Ħoloq esterni
The Body  fuq Internet Movie Database

Roger Waters
Pink Floyd
Ron Geesin
Zijad Švrakić

Zijad Švrakić (twield fil-21 ta' Settembru 1960 f'Sarajevo), magħruf ukoll bħala Ziya Yildiz, huwa eks-futboler professjonali Bożnijaku u kowċ. Huwa lagħab għal FK Sarajevo li rebaħ il-kampjonat Jugożlav fl-1985. Huwa qatta' seba' snin fit-Turkija jilgħab għal Adana Demirspor, Galatasaray, Ankaragücü u Karsiyaka, qabel ma' mar Malta fejn lagħab għal Rabat Ajax.

Wara li rtira mill-futbol professjonali sar kowċ ta' Floriana FC, u wara mar lura f'pajjiżu fejn mexxa l-akkademja taż-żgħażagħ ta' FK Sarajevo. Fl-2006 inħatar manager ta' Al Jahra fil-Kuwajt u fl-2010 ta' Al Salmiya fl-Oman.

Referenzi 

Twieldu fl-1960
Kowċis ta' Floriana FC
Kowċis ta' Rabat Ajax FC
Plejers ta' Rabat Ajax FC
Paul Asciak

Paul Asciak (Valletta, 28 ta' Jannar 1923 - 21 ta' April 2015) kien tenur Malti ta' fama.

Ħa l-edukazzjoni tiegħu fl-Iskola ta’ San Pawl, il-Belt u fis-Seminarju.

Karriera Operistika 
Id-debutt operistiku ta’ Asciak f’Malta kien bħala Turiddu fil-Cavalleria Rusticana ta’ Mascagni fl-1946.

Id-debutt tiegħu fl-Italja għamlu fl-1950 meta kanta l-parti ta’ Manrico f’Il Trovatore ta’ Verdi f’Catanzaro. Wara li pparteċipa f’kunċerti mal-kantanti famużi, Tito Schipa u Maria Caniglia, Asciak ġie nkoraġġit minn din tal-aħħar, biex ikompli l-istudji tiegħu u f’Marzu tal-1950 mar
Ruma. L-inizjattiva ta’ Caniglia wasslet lil Asciak jiġi fdat mal-għalliem Alberto Paoletti tat-Teatro dell’Opera, ta’ Ruma. 

Fl-1951 huwa rebaħ il-Concorso per Giovani Cantanti Lirici flimkien ma’
Franco Corelli, Anita Cerquetti u Gabriella Tucci. Huwa ingħata borża ta’ studju biex jitħarreġ fil-vuċi
taħt il-gwida ta’ Giuseppe Bertelli, Luigi Ricci u Riccardo Picozzi fit-Teatro dell’Opera
f’Ruma. Fl-1951, fl-Italja kanta il-partijiet prinċipali f’diversi opri.

Fl-1952, hu ngħaqad mar-Royal Opera Covent Garden Company bħala tenur solista. Sal-1958,
huwa deher ‘il fuq minn ħamsin darba f’partijiet varji fosthom Flavio f’Norma ma’ Maria Callas.
Huwa kanta mal-Welsh National Opera Company, The Dublin Grand Opera, u mal-Carl Rosa
Opera Company. Huwa kanta ħafna drabi fuq il-BBC u anke fuq l-ITV (1952-59) kif ukoll kanta l-partijiet
prinċipali f’diversi opri oħra fl-Ingilterra. Asciak ta ħafna kunċerti, li nkludew ukoll ir-
Requiem ta’ Verdi, il-parti kbira tagħhom f’Wales. 

F’Malta, huwa kanta l-partijiet prinċipali f’Ernani, Il Trovatore, Aida, Otello ta’ Verdi, Carmen u Pagliacci. 

Asciak ħalla l-palk fl-1961, imma ngħaqad mad-Dipartiment tal-Edukazzjoni, sakemm irtira bħala Kap tad-Dipartiment tal-Mużika fl-1984. Fl-1994, Paul Asciak ingħata l-Midalja għall-Qadi tar-Repubblika, u fl-2013 Membru tal-Unur.

Permezz tat-tagħlim tal-mużika u l-arti tal-kant, hu għadda l-esperjenza vasta tiegħu lil kantanti oħra
Maltin, fost dawn lit-tenur ta’ fama internazzjonali Joseph Calleja.

Twieldu fl-1923
Mietu fl-2015
Tenuri Maltin
Anġlu Psaila

Il-Professur Anġlu Psaila (Ħaż-Żabbar, 1937 - 4 ta' Settembru 2018) kien speċjalista tat-tfal, kardjologu kliniku u speċjalista tal-mediċina ġenerali. Is-sehem tiegħu fil-mediċina kien mifrux ukoll għall-edukazzjoni permezz tax-xandir, fejn kien jippreżenata u jipparteċipa fi programmi relatati mas-saħħa fuq ir-radju u t-televiżjoni.

Studji 

Ħa l-edukazzjoni tiegħu fil-Liċeo u fl-Università ta’ Malta fejn iggradwa bħala tabib fl-1961. Huwa sussegwentement telaq lejn l-Ingilterra biex jispeċjalizza fil-mediċina, fejn iggradwa DCH (1964) u MRCP (1969). Psaila ġie
elett Fellow tar-Royal College of Physicians of Edinburgh fl-1984 u Fellow tar-Royal College of
Physicians of London fl-1997 u Fellow tar-Royal College of Physicians of Glasgow.

Karigi 

Fl-1978, hu nħatar bħala tabib konsulent fl-Isptar San Luqa u sussegwentement Deputat Direttur
fid-Dipartiment tal-Mediċina u Professur tal-Mediċina fl-Università ta’ Malta. Psaila kien speċjalista tat-tfal, kardjologu kliniku u speċjalista tal-mediċina ġenerali. Hu pparteċipa regolarment f’kungressi internazzjonali u Ewropej dwar il-kardjoloġija u mediċina interna.

Personalità Televiżiva u Radjufonika 

Huwa wkoll attiv fl-edukazzjoni tas-saħħa pubblika, billi jikkontribwixxi b’mod sinifikattiv f'diversi
programmi lokali tar-radju u t-televiżjoni. Għal ħafna snin ippreżenta l-programm Stetoskopju fuq ONE Radio nhar ta' Ħadd filgħaxija.

Sport 

Huwa wkoll involut fl-isports, partikularment fil-futbol u t-tennis. Huwa l-fundatur tal-Medical Tennis Association (Malta) u serva wkoll bħala President tal-World Medical Tennis Society (1993-95).

Politika 

Fis-snin tmenin u disgħin huwa kien kandidat tal-Partit Laburista fl-Elezzjonijiet Ġenerali iżda qatt ma ġie elett.

Ġieħ ir-Repubblika 

Fl-2013 Psaila ingħata Ġieħ ir-Repubblika bħala rikonoxximent tal-kontribut eċċezzjonali tiegħu fil-qasam
tal-mediċina u l-kura medika f’Malta, kif ukoll, l-edukazzjoni lill-pubbliku ġenerali permezz tal-midja.

Mewt 
Meta tħabbret il-mewt tal-Professur Psaila, il-Prim Ministru Joseph Muscat fakkar kif Anġlu Psaila kien professjonist iddedikat fil-mediċina, u xandar li spjega l-mediċina lil diversi ġenerazzjonijiet fuq il-midja. Id-Deputat Prim Ministru u Ministru għas-Saħħa Chris Fearne iddeskriva lill-professur bħala kollega u ħabib tal-qalb, li ġenerazzjonijiet sħaħ għandhom ikunu grati lejh. 

Il-Partit Laburista sellem il-memorja tal-Professur Psaila li jibqa’ mfakkar l-iktar għall-kontribut tiegħu fil-qasam mediku. Il-Professur Psaila mhux biss kien jispikka għall-għerf tiegħu iżda wkoll għall-mod kif dan l-għerf kien jipprova jxerrdu fost il-pubbliku b’mod partikolari permezz tal-media. Fakkar kif tul is-snin, eluf ta’ pazjenti u studenti tal-mediċina gawdew mid-dedikazzjoni li kellu l-Professur Psaila. L-altruwiżmu tal-Professur Psaila kien waslu wkoll biex joffri l-kontribut tiegħu fl-arena politika fejn kien ukoll kandidat tal-Partit Laburista f’numru ta’ elezzjonijiet ġenerali.

Twieldu fl-1937
Mietu fl-2018
Tobba Maltin
Preżentaturi televiżivi Maltin
Ħaż-Żabbar
Łobez

Łobez hija belt fil-Polonja u tinsab fil-provinċja ta' Zachodniopomorskie, fuq ix-xmara Rega.

Demografija

Sindku

Ħoloq esterni 
 Strona miasta i gminy Łobez
 Łobez - You Tube

Bliet tal-Polonja
Marjanu Vella

Patri Marjanu Vella (Tas-Sliema, 14 ta' Diċembru 1927 - 25 ta' Frar 1988), kien poeta u Patri Franġiskan Minuri.

Studju 
Studja fi Stella Maris College u l-Liċeo u ġab il-Matrikola fil-Malti u t-Taljan. Ta' 18-il sena daħal patri (O.F.M.) u qaddes fl-1952. Kiseb il-lettorat fl-ilsien u l-letteratura Taljana fl-1960. 

Għallem il-Malti u t-Taljan.

Poeżiji 
L-ewwel poeżija tiegħu kitibha meta kien għadu l-Liċeo. Il-kitbiet tiegħu bdew jidhru f' Leħen il-Malti u fl-antoloġiji Il-Muża Maltija, Linji Ġodda u Poeti Maltin. 

Ix-xogħlijiet tiegħu jinsabu miġbura f’ Ġiżimin Aħmar (1958), Dgħajjes tal-Karti (1969), Ħitan tas-Sejjieħ (1975), Ġarġir mal-Ħerża (1979), u Qoffa Riħ (1985).

Fl-1975, Ħitan tas-Sejjieħ intgħażel bħala test għall-istudenti tal-Malti fil-Matrikola.

Numru sew ta' poeżiji tiegħu nqalbu għall-Ingliż u t-Taljan. 

Il-Prof. Oliver Friggieri janalizza hekk il-poeżija ta' Vella:

"Il-lirika tiegħu, oriġinali u personali ħafna, hi mfassla sikwit fuq il-Vanġelu jew fuq siltiet bibliċi. Il-ġrajjiet ta’ kuljum huma mbiddla f’xhieda tal-preżenza ta’ Alla fil-ħajja, waqt li n-niket huwa dejjem mogħti tifsira reliġjuża. Tema ewlenija fil-versi tiegħu hija l-ħtieġa tal-bniedem li jifhem il-misteru u jiltaqa’ ma’ Alla.

Il-kelma mhux biss titniżżel fuq il-karta bil-qies li titlob is-sengħa tal-kitba, iżda tirrifletti qagħda ġewwiena, esperjenza mġarrba tassew mill-awtur. Il-poeżija ta’ Marjanu Vella mhix magħluqa f’gaġġa provinċjali, ristretta fiċ-ċokon tal-lokalità Maltija, hi miftuħa biex tħaddan temi universali, ħielsa minn kull irbit ma’ żmien u spazju partikulari. Dan hu xkiel li sikwit il-poeżija Maltija tas-sittinijiet u tal-bidu tas-sebgħinijiet qajla rnexxielha tegħleb. Kontra ta’ dan, Marjanu Vella nxteħet mill-ewwel fil-kurrent ta’ ħsieb u ta’ sentiment li mhumiex tipiċi ta’ gżira ċkejkna.

It-tematika tiegħu hi nisranija u mistika. Bħal Dun Karm, Rużar Briffa, Anton Buttigieg u Karmenu Vassallo huwa jixrob min-nixxiegħa tat-tiġrib. Għal Vella l-ogħla quċċata fil-ġrajja tal-umanità tibqa’ dik li tirrappreżenta lid-divinità tmiss mal-umanità. Il-Kruċifissjoni ta’ Kristu tibqa’ għajn tal-akbar ispirazzjoni, kif fil-fatt għadha għal bosta artisti tas-seklu għoxrin. Il-bniedem imġarrab jagħraf lilu nnifsu fit-tislib, fit-tbatija li l-aqwa eżempju tagħha seħħ fuq il-Golgota. Fit-tema ċentrali tiegħu, jinġabru t-temi l-oħra kollha, ilkoll varjazzjonijiet tal-ħsieb Nisrani li l-bniedem jinsab fid-dinja biex bit-tbatija tiegħu jasal għall-ħelsien dejjiemi mit-tbatija. Il-kontenut bibliku jitbiddel f’kontenut liriku u ritwalistiku."

Xogħlijiet oħra 
Bejn l-1952 u l-1964 kiteb tmien bijografiji li kollha reġgħu ġew stampati t-tieni darba.

Fl-1985 kiteb Oratorjo Madonna tas-Sacro Cuor u, fl-1989, Demm fuq il-Verna li ġew immużikati mill-Maestro Prof. Joseph Vella li ttellgħu f'diversi okkażjonijiet. Dawn iż-żewġ oratorji flimkien ma' xi poeżiji, li kitibhom fiż-żmien li kien l-isptar, ġew ippubblikati ftit wara mewtu, fl-1989 fi ktieb bl-isem Demm fuq il-Verna.

Ħoloq esterni 

 akkademjatalmalti.com

Poeti Maltin
Marjanu
Fabio Attard

Dun Fabio Attard (twieled fit-23 ta' Marzu 1959) huwa patri Sależjan Malti li ismu beda jiċċirkola bħala suċċessur possibbli ta' Mons. Pawlu Cremona bħala Arċisqof ta' Malta.

Studji 
Għamel il-professjoni Sależjana nhar it-8 ta' Settembru 1980 ġewwa Dublin, l-Irlanda fejn kien għamel ukoll in-novizzjat. Ġie ordnat djaknu f'Ruma fil-11 ta' Lulju 1986 u ordnat saċerdot fl-4 ta' Lulju 1987 fil-Bażilika ta' San Ġorġ ir-Rabat mill-Kardinal Sależjan Jose' Castillo Lara. Studja t-teoloġija fl-Università Pontificia Salesiana. Kien iggradwa fit-teoloġija Morali fl-"Alfonsianum" f'Ruma wkoll.

Ħidma 
L-ewwel ħidma tiegħu kienet li joħloq preżenza Sależjana f'xi subborgi f'Tuneż, it-Tuneżija, fejn għamel bejn l-1988 u l-1991 meta reġa' lura Malta beda jaħdem f'St Patrick's u l-Oratorju. Fl-1993 sar rettur tal-oratorju u fl-1994 tal-iskola ukoll. 

Fl-1996 kien mitlub ikompli l-istudji u mar Dublin jirriċerka fuq John Henry Newman, fuq it-tema tal-kuxjenza. Gradwa b'distinzjoni minn Milltown Institute of Theology and Philosophy, immexxi mill-Ġiżwiti, fl-1999, u l-Università Sależjana ta' Ruma qabbditu jgħallem it-teoloġija morali u l-ispiritwalità.

F'Ruma huwa kien attiv ukoll fl-Accademia Alfonsiana u korsijiet internazzjonali għal kongregazzjonijiet reliġjużi.

Karigi 
Fl-2005 sar ir-rettur tal-Istitut tal-formazzjoni Pastorali, li kien ħoloq hu stess fl-Arċidjoċesi ta' Malta. 

Sa mill-2008, Attard qed iservi bħala kunsillier għat-tieni terminu konsekuttiv bħala kunsillier tal-ministeru taż-żgħażagħ Sależjani.

Twieldu fl-1959
Nies ħajjin
Patrijiet Maltin
Premju Rothmans għal-Letteratura

Il-Premju Rothmans għal-Letteratura tal-1974 kien kollaborazzjoni bejn il-Moviment Qawmien Letterarju u l-kumpanija Rothmans ta' Pall Mall (Malta) Limited.

Filwaqt li l-edizzjoni tal-1973 kienet ġiet iddedikata għall-palk u kien rebaħha Kilin (Mikiel Spiteri), l-edizzjoni tal-1974 kienet iddedikata għar-rumanzi. Ir-rebbieħ kien imwiegħed is-somma ta' Lm100 imma kellu jċedi l-jeddijiet tal-awtur għall-ewwel elf kopja lill-Moviment Qawmien Letterarju; dawn l-elf kopja kellhom jiġu ppubblikati bi spejjeż tal-Moviment u tal-kumpanija Rothmans.

Ir-rumanzi, li ma kellhomx ikunu itwal minn 400 paġna u mhux aqsar minn 250, kellhom ikunu xogħlijiet oriġinali miktubin bil-Malti u li qatt ma kienu ġew ippubblikati qabel. Kellhom jittrattaw problemi jew suġġetti tas-seklu 20, jew li tal-anqas kienu għadhom relevanti fis-seklu 20. Il-manuskritti kellhom jitressqu sa mhux aktar tard min-nofsinhar tat-30 ta' Marzu 1974.

Qrib il-għeluq tal-iskadenza, il-kumitat organizzattiv kellu jagħżel ġurija magħmula minn tliet persuni. Din il-ġurija kellha tagħżel l-aħjar fost il-manuskritti mressqa, li mbagħad kellhom jiġu miflijin mill-ġdid mill-istess ġurija u minn ġurija oħra sigrieta, ukoll magħmula minn tliet persuni iżda magħżulin minn fost il-pubbliku. Dawn it-tliet membri tal-pubbliku kellhom ikunu ta' livell tajjeb ta' edukazzjoni iżda mhux attivi fil-qasam letterarju. Iż-żewġ ġuriji kellhom imbagħad jiltaqghu fil-pubbliku u jiddikjaraw l-għażliet tagħhom skont ordni ta' mertu.

Il-membri tal-ewwel ġurija kienu Peter Serracino Inglott, Pawlu Xuereb, u Ġużè Chetcuti. L-edizzjoni tal-1974 intrebħet minn Frans Sammut bir-rumanz tiegħu Samuraj.

Gallerija 

Letteratura bil-Malti
Premjijiet
Provinċja ta' Kaltanissetta

Kaltanissetta (Taljan:Provincia Regionale di Caltanissetta; Sqalli: Pruvincia Riggiunali di Nissa) hija provinċja li tinsab fir-reġjun tal-gżira awtonima ta' Sqallija, fl-Italja. Din il-provinċja tkopri ż-żona ta' 2,128 kilometru kwadru, u l-popolazzjoni totali hija ta' 270 519 (2016). Hemm 22 komun fil-provinċja. L-iktar bliet importanti huma: Gela, Niscemi, San Cataldo, Il-port ta' Empedocle u l-belt Kapitali li tipposjedi l-isem tal-provinċija stess, Kaltanissetta.

L-aktar bliet importanti huma San Kataldo, Gela, Niscemi, u l-kapitali, Kaltanissetta.

Ħoloq esterni
Sit Uffiċjali (bit-Taljan).

Kaltanissetta
Kaltanissetta
Liora

Liora Fadlon (bir-Ebrajk: ליאורה פדלון) (Ashkelon, 1970) hi kantanta Iżraeljana li ħadet sehem fil-Festival tal-Eurovision 1995 li sar f'Dublin, fit-Irlanda.

Twieldu fl-1970
Kontestanti fil-Festival tal-Eurovision
Kantanti Iżraeljani
Mark A. Sammut

Mark A. Sammut (twieled fit-2 ta' Ottubru 1973) huwa kittieb Malti.

Ħajja bikrija 

Bin il-kittieb Frans Sammut u Catherine née Cachia, Mark A. Sammut twieled fl-1973 f'Malta. Studja fl-Iskola Santa Monika, fil-Kulleġġ Stella Maris, fil-Liċeo Vassalli, u fil-Liċeo GF Abela.

Kompla jistudja fl-Università ta' Malta (liġi u traduzzjoni) u f'dik ta' Londra – fil-University College (storja tad-dritt u teorija tad-dritt) u fil-London School of Economics (management u soċjoloġija storika) – u fl-Università ta' Oxford (studji storiċi).

Attività politika u ċivika 

Sammut kien kunsillier lokali f'Ħaż-Żebbuġ (1993–1996), Membru tal-Bord tal-Koperattivi (1997–1998), Segretarju tal-Kunsill Notarili (2000–2003), Konslu Onorarju tal-Latvja (2001–2006), u President tal-Għaqda tal-Malti fl-Università (2007–2009).

Sammut kien politikament attiv bejn l-1993 u l-2003; mill-1996 'il quddiem fi ħdan il-Partit Laburista. Kellu rwol prominenti fil-kampanja elettorali tal-2003. Fl-2005, kien ġie akkużat mill-ġurnalista Daphne Caruana Galizia li kien tela' b'arma tan-nar fuq ajruplan. Sammut kien fetaħ libell kontra Caruana Galizia u din tal-aħħar ġiet immultata Lm500 billi, fi kliem il-Qorti, "ma jirrizultax li kellu l-intenzjoni speċifika li jagħmel dak lilu attribwit mill-artikolista konvenuta".

Fl-2016, telaq mill-Partit Laburista u ssieħeb fil-Partit Nazzjonalista.

Fit-3 ta' Novembru tal-2016, Sammut ħareġ ktieb, jismu L-Aqwa fl-Ewropa. Il-Panama Papers u l-Poter li fih ikkritika l-politiki neoliberali tal-Prim Ministru Joseph Muscat u d-difiża li ta lill-Ministru Konrad Mizzi u liċ-chief of staff tiegħu Keith Schembri fl-iskandlu tal-kumpaniji sigrieti fil-Panama. Fl-2021, bħala parti mill-inkjesta pubblika dwar il-qtil ta' Daphne Caruana Galizia, Sammut saħaq li Joseph Muscat kien qabbad lil missieru, Frans Sammut, biex jiftaħ blogg li jpinġi f'dawl ikrah lil Caruana Galizia.

Hu hu membru tar-Royal Historical Society, tal-European Society for Comparative Legal History, tal-Malta Historical Society u tas-Society for Advanced Legal Studies.

Kienu hu li skopra li Mikiel Anton Vassalli ma kienx miżżewweġ.

Pubblikazzjonijiet

Kotba 

 
 
  (Kontributur)

Pubblikazzjonijiet oħrajn 

It-traduzzjoni li għamel Sammut tan-novella ta' Ġużè Bonnici La Pazza kienet imfaħħra mill-Professur Charles Briffa fil-ktieb tiegħu Il-Letteratura Maltija: L-Istorja tan-Narrattiva (Malta University Press, 2008). Sammut kiteb dwar il-Codice Municipale di Malta u temi oħrajn marbutin mal-Istorja u t-Teorija tad-Dritt.

Referenzi 

Nies ħajjin
Twieldu fl-1973
Kittieba Maltin
Joseph Spiteri

L-Isqof Joseph Spiteri (Ħal-Luqa, 20 ta' Mejju 1959) huwa Nunzju Appostoliku għar-Repubblika tas-Sri Lanka.

Bin Ernest, Supretendent fil-Korp tal-Pulizija u Emanuela mwielda Cassar, Joseph kien l-ewwel tifel minn ħamest aħwa: żewġ subien u tlett ibniet.

Studju 

Ħa l-edukazzjoni tiegħu fl-iskola primarja ta' Ħal Luqa kif ukoll is-Seminarju Minuri fl-1976. Studja fis-Seminarju Maġġuri tal-Virtù' fir-Rabat Malta. Kien ordnat saċerdot fid-29 ta' Ġunju 1984 minn Mons Ġużeppi Mercieca, Arċisqof ta' Malta.

Wara li serva għal ftit xhur iservi fil-parroċċa ta' Ħaż-Żabbar, Joseph Spiteri intbagħat ikompli l-istudji tiegħu fil-Pontificia Accademia Ecclesiastica f'Ruma li huwa kulleġġ fejn jingħataw taħriġ id-diplomatiċi tal-Vatikan. Wara erba' snin studju ħa d-Dottorat fid-Dritt Kanoniku mill-Università Pontifiċja ta' San Tumas t'Aquino magħruf bħala l-Angelicum.

Ħidma Diplomatika 

Bħala l-ewwel 'posting' tiegħu fid-Diplomazija vatikana, ntbagħat fil-Panama fejn hemmhekk kien hemm bħala Nunzju Appostoliku l-Arċisqof Mons Josè Sebastian Laboa li wara kien maħtur bħala Nunzju Appostoliku għal Malta. Fi żmienu saret l-invażjoni minn truppi Amerikani fil-Panama.

Wara intbagħat iservi fl-Iraq, fil-Ġordan, fil-Messiku, fil-Portugall u fil-Greċja. 

Fl-2004 irritorna lejn l-Amerika Latina fil-Veneżwela, sakemm fl-2009 beda jagħti s-servizzi tiegħu fis-Segreterija tal-Istat tal-Vatikan. 

Fl-2009 inħatar Nunzju Appostoliku għar-Repubblika ta' Sri Lanka (qabel magħrufa bħala Ceylon), mill-Papa Benedettu XVI, li ħatru wkoll bħala Arċisqof Titulari ta' Serta.

Fl-2013 inħatar Nunzju Appostoliku għall-Kosta tal-Avorju.

Mons Spiteri jistqarr li l-vokazzjoni tiegħu jafha lill-familja tiegħu iktar u iktar lill-ġenituri tiegħu, il-parroċċa li fiha trabba u għex, is-soċjetà' tal-MUSEUM kif ukoll is-Seminarju.

Twieldu fl-1959
Isqfijiet Kattoliċi Rumani tas-Seklu XXI
Sergio Mattarella

Sergio Mattarella (Palermo, 23 ta' Lulju 1941) huwa t-tnax-il President tar-Repubblika Taljana.

Bin Bernardo u ħu Piersanti Mattarella, it-tnejn membri tal-Partit Demokristjan, it-tieni wieħed maqtul mill-Mafja.

Kien elett fl-1983 mal-fazzjoni xellugija tal-Partit Demokristjan; meta xolja ingħaqad mal-Popolari (PPI), u fl-aħħar mal-Partit Demokartiku. Kien Ministru fil-gvernijiet ta' Giovanni Goria, Ciriaco De Mita u Andreotti. Irriżenja fl-1990 wara li għaddiet il-Liġi Mammì li privileġġjat lil Berlusconi.

Wara r-referendum ta' 1993 ħejja liġi elettorali ġdida. Kien Deputat Prim Ministru fil-gvern ta' D'Alema (1999-2000). Fl-1999 sar Ministru tad-Difiża u baqa' hekk fil-gvern ta' Amato. Reġa' kien elett fil-Parlament fl-2001 u fl-2006.

Fl-2011 kien elett Imħallef fil-Qorti Kostituzzjonali.

Fil-31 ta' Jannar 2015, wara erba' votazzjonijiet, kważi żewġ terzi tal-Parlamentari ivvutaw biex Mattarella ikun President. Huwa kien il-kandidat tal-Partit Demokratiku immexxi mill-Prim Ministru Matteo Renzi.

Gallery 

Nies ħajjin
Twieldu fl-1941
Politiċi Taljani
Presidenti tal-Italja
Maurizio Malvestiti

Maurizio Malvestiti (Marne di Filago, 25 ta' Awwissu 1953) hu l-Isqof tal-Djoċesi ta' Lodi.

Bijografija 

Twieled fil-Marne di Filago, Provinċja ta' Bergamo u ġie ordnat saċerdot fil-11 ta' Ġunju 1977.

Mill-1978 sal-1994 kien jgħallem fis-seminarju ta' Bergamo. Mill-1994 sal-2009 kien uffiċjal fil-Kongregazzjoni għall-Knejjes Orjentali. Fid-29 ta' Ġunju 2009, huwa sar sottosegretarju tal-kongregazzjoni u wara sar l-segretarju privat tat-tliet prefetti, il-kardinali Achille Silvestrini, Ignace Moussa Daoud u Leonardo Sandri.

Fit-26 ta' Awwissu 2014 il-Papa Franġisku ħatru Isqof ta' Lodi. Irċieva l-ordinazzjoni episkopali fil-11 ta' Ottubru 2014, mill-kardinal Leonardo Sandri fil-Bażilika ta' San Pietru u ħa l-pussess tad-djoċesi fis-26 ta' Ottubru ta' wara fil-katidral ta' Lodi. Laqgħu il-kardinal Angelo Scola. Il-liturġija solenni kienet uffiċjata mis-saċerdoti tad-djoċesi, mill-kapitlu tal-katidral, mil-kardinal Leonardo Sandri, u minn diversi isqfijiet, fosthom mons. Claudio Baggini, mons. Giacomo Capuzzi, mons. Diego Coletti u mons. Bassano Staffieri.

Gallerija

Referenzi

Ħoloq esterni 

 Mons. Maurizio Malvestiti fuq Catholic-Hierarchy
 Sit uffiċjali tal-Djoċesi Lodijana

Nies ħajjin
Twieldu fl-1953
Isqfijiet Taljani
Isqfijiet Kattoliċi Rumani
Provinċja ta' Bergamo

Bergamo (Taljan:Provincia di Bergamo; Lumbaart:Pruvincia de Bèrghem) hija provinċja li tinsab fir-reġjun tal-gżira awtonima ta' Lombardija, fl-Italja. Din il-provinċja tkopri ż-żona ta' 2,723 kilometru kwadru, u l-popolazzjoni totali hija ta' 1.098.740 (2010). Hemm 244 komun fil-provinċja. .

L-aktar bliet importanti huma Caravaggio, Filago, Leffe, Orio al Serio, Selvino, Treviglio, u l-kapitali, Bergamo.

Ħoloq esterni

 Sit Uffiċjali (bit-Taljan).

Bergamo
Bergamo
Giuseppe Merisi

Giuseppe Merisi (Treviglio, 25 ta' Settembru 1938) hu l-Isqof Emeritu tal-Djoċesi ta' Lodi, Italja.

Referenzi

Ħoloq esterni 

 Mons. Giuseppe Merisi fuq Catholic-Hierarchy
 Sit uffiċjali tal-Djoċesi Lodijana

Nies ħajjin
Twieldu fl-1938
Isqfijiet Taljani
Isqfijiet Kattoliċi Rumani
Provinċja ta' Lodi

Lodi (Taljan:Provincia di Lodi; Lumbaart:Pruíncia de Lôd) hija provinċja li tinsab fir-reġjun tal-gżira ta' Lombardija, fl-Italja. Din il-provinċja tkopri ż-żona ta' 782,99 kilometru kwadru, u l-popolazzjoni totali hija ta' 229.214 (2014). Hemm 61 komun fil-provinċja. .

L-aktar bliet importanti huma Abbadia Cerreto, Casalpusterlengo, Caselle Landi, Caselle Lurani, Codogno San Rocco al Porto, Sant'Angelo Lodigiano, Santo Stefano Lodigiano, Tavazzano con Villavesco, u l-kapitali, Lodi.

Ħoloq esterni

 Sit Uffiċjali (bit-Taljan).

Lodi
Lodi
Birdman (film)

Birdman or (The Unexpected Virtue of Ignorance) huwa film black comedy Amerikan tal-2014 miktb, prodott u dirett minn Alejandro Gonzales Inarritu. Rebaħ l-Oscar għall-Aqwa Film fl-2015. L-atturi ewlwnin huma Michael Keaton, Edward Norton, u Naomi Watts.

Trama 

Riggan Thomson huwa attur li issa qed jikber fiż-żmien. Għoxrin sena ilu kien populari ħafna bħala l-istilla tas-serje ta’ films Birdman li kien suċċess kbir. Wara t-tieni film ta’ din is-serje, madankollu, Riggan ma ridx ikompli jaħdem f’dawn il-films imma beda jaħdem f’films oħra, li l-ebda wieħed minnhom m’għamel suċċess. Issa, biex jipprova juri li kapaċi jagħmilha ta’ affarijiet oħra minbarra ‘Birdman’, adatta storja ta’ Raymond Carver għal palk u issa qegħdin isiru l-provi tagħha fi Broadway. 

Minbarra li Riggan huwa l-kittieb ta’ din il-play, huwa wkoll id-direttur tagħha u l-attur prinċipali. Il-provi fil-biċċa l-kbira jmorru ħażin. Imma l-affarijiet imorru minn ħażin għal għar meta, wara fjask waqt waħda mill-provi, Riggan jingaġġa lil Mike Shiner, attur ta’ fama imma li hu mgħaruf li jagħmila li jaf aktar mid-diretturi. L-atturi l-oħra jinkludu lil Lesley, ħabiba antika tiegħu u li se twettaq ħolma li dejjem kellha li tirreċta fi Broadway; u l-ħabiba tiegħu Laura. Binthu Sam, li għadha kif spiċċat kors ta’ riabilitazzjoni mid-droga, toqgħod wara l-kwinti, filwaqt li l-aqwa ħabib tiegħu, Brandon, huwa l-manager. Sadanittant, il-kritiku influwenti tat-teatru tan-New York Times qed iħuf biex ilesti ħa jattakka din il-produzzjoni.
 
Film drammatiku u kummiedja dwar it-teatru u li jesprimi ċerta rabja għal fatt li  l-films blockbusters moderni jagħmlu suċċess filwaqt li l-vera arti, dik li tittela’ fuq il-palk, ikollha inqas suċċess.

Films tal-2014
Films Amerikani
Rota

Rota, jew biċikletta, hi vettura mħaddma mill-bniedem, b'żewġ roti mwaħħlin ma' frejm, waħda wara l-oħra. Xi ħadd li jsuq rota jissejjaħ ċiklist.

Ir-roti daħlu fis-seklu 19 fl-Ewropa u, fl-2003 kien hemm iktar minn biljun madwar id-dinja kollha, id-doppju mill-karozzi. Huma l-mezz ta' trasport ewlieni f'ħafna reġjuni. Jipprovdu wkoll forma popolari ta' rikreazzjoni, u ġew addattati għall-użu ta' ġugarelli għat-tfal, fitness ġenerali, fil-militar u l-pulizija, servizzi courier, u tlielaq tar-roti.

Il-forma bażika u konfigurazzjoni ta' rota ftit inbidlet mindu l-ewwel mudell b'katina ġie żviluppat fl-1885. Imma ħafna dettalji tjiebu, speċjalment mill-miġja tal-materjali u d-disinji megħjuna mill-kompjuter. Dawn wasslu għat-tkattir ta' disinji speċjalizzati għal ħafna tipi ta' ċikliżmu.

L-invenzjoni tar-rota kellha effett enormi fuq is-soċjetà, kemm f'termini ta' kultura u kemm għall-avvanzi moderni tal-metodi industrijali. Numru ta' elementi li eventwalment kellhom parti mill-irwol tal-iżvilupp tal-karozza kienu inizjalment ivvintati għall-użu tar-rota, bħall-ball bearing, tajers pnewmatiċi, sprockets b'katina, u r-roti bl-ispokes bit-tensjoni.

Etimoloġija
Il-kelma bicycle bl-Ingliż dehret l-ewwel darba fl-Ingliż fil-gazzetta The Daily News fl-1868, biex tiddeskrivi "Bysicles u trysicles" fuq ix-"Cahamps Elysées u Bois de Boulogne." Il-kelma kienet l-ewwel darba intużat fl-1847 f'pubblikazzjoni Franċiża biex tiddeskrivi vettura mhux identifikata ta' żewġ roti, possibbilment ta' karreġġa. Id-disinn tar-rota kien avvanz fuq il-veloċipede, għalkemm il-kliem kienu ntużaw b'ċertu grad ta' overlap għal xi kliem.

Fil-Unicode, il-kodiċi ħeksadeċimali għal "rota" hi 1F6B2. L-istring &#x1F6B2; tipproduċi 🚲.
Deportivo Cali

Asociación Deportivo Cali, magħruf ukoll bħala sempliċement Deportivo Cali u xi drabi Cali, huwa klabb tal-futbol professjonali Kolombjano, ibbażat ġewwa l-belt ta' Cali, fi Kolombja. Huma jilgħabu fl-ogħla diviżjoni Kolombjana, Categoría Primera A.

Klabbs tal-futbol stabbiliti fl-1912
Ġwanni l-Battista

San Ġwann il-Battista kien predikatur u figura reliġjuża. Insibu dan il-karattru kemm fir-reliġjon Kristjana kif ukol fl-Iżlam.

Ġwanni kellu l-mod tiegħu kif jgħammed u jaħfer id-dnubiet. Ġesù stess kien segwaci ta' Ġwanni. Insibu l-istorja tiegħu fit-Testment il-ġdid. Ġwanni kien jippriedka fid-deżert, u ħafna kienu jmorru jisimgħuh. Kien wissa lir-re Erodi u qallu li ma jistax iżomm għandu l-mara ta' ħuh. Hawnhekk beda t-tilwim bejniethom. Ġara li Salomè, żifnet żifna li tant għoġbot lil Erodi, li qallha li tista' tistolbu li trid, anke sa nofs is-saltna. Hawnhekk mġegħla min ommha, talbitu ras Ġwanni l-Battista. Erodi ma xtaqx, però minħabba li kien taha l-kelma tiegħu, u minħabba n-nies, kellu jwettaq dak li wiegħed. Erodi bagħat jordna biex jaqtgħu ras Ġwanni l-Battista. Hekk ġara, u din ngħatat lil Salomè. Il-ġisem ta' Ġwanni ġie meħud mid-dixxipli tiegħu u difnuh.

Qaddisin Kattoliċi
Persuni mit-Testment il-Ġdid
Charles Dierkop

Charles Dierkop (Wisconsin, Stati Uniti tal-Amerika, 1936) kien attur Amerikan.

Twieldu fl-1936
Nies ħajjin
Atturi Amerikani
Steve Zahn

Steven James "Steve" Zahn (Minnesota, Stati Uniti tal-Amerika, 13 ta' Novembru, 1967) kien stand-up comedian, attur, produttur tal-films, u xeneġġjatur Amerikan.

Atturi Amerikani
Larry David

Lawrence Gene "Larry" David (New York, Stati Uniti, 2 ta' Lulju, 1947) huwa attur, stand-up comedian, produttur tal-films, u xeneġġjatur Amerikan.

Atturi Amerikani
Twieldu fl-1947
James Aaron Ellul

James Aaron Ellul (3 ta' Lulju, 1995) huwa Kunsillier ta' 20 sena fil-lokalità tal-Furjana. Ellul huwa l-iżgħar kunsiller li qatt kien hemm fil-Kunsill Lokali tal-Furjana, huwa kien elett meta kellu biss 19 il-sena.

Familja u Xogħol 

Il-familja t'Ellul ilha isservi n-nies tal-Furjana mill-1881 bin-negozju li jinsab fil-lokal stess. Il-laqam tal-familja huwa dak 'ta' Quattromani'. Ellul huwa wkoll il-kuġin tal-plejer li jilgħab mal-Floriana FC Andre' Scicluna. 

James Aaron jaħdem bħala ġurnalist ma' Net TV.

Politika 

James Aaron Ellul jokkuppa l-kariga ta' President tal-Partit Nazzjonalista fil-Furjana. Huwa ilu jservi dan l-irwol mill-2014. Ellul huwa l-iżgħar persuna li qatt okkuppa l-kariga ta' President fil-Partit Nazzjonalista. Huwa beda b'dan l-irwol meta kellu biss 18-il sena. 

Ellul ikkontesta għall-elezzjoni tal-Kunsill Lokali f'isem il-Partit Nazzjonalista. Huwa ġie elett b'numru tajjeb ħafna ta' voti, fejn ħafna jikkunsidraw l-eta' żgħira tiegħu. Huwa beda jokkuppa l-kariga ta' kunsillier mill-1 ta' Mejju 2015. 

Huwa wkoll kien attiv fl-għaqda tal-Istudenti Demokristjani Maltin (SDM) mill-2011 sas-sena 2014.

Studji

Bħalissa Ellul qiegħed jistudja fl-Università ta' Malta, il-kors tal-Istudji Ewropej.

Referenzi

Il-paġna ta' James Aaron Ellul fuq Facebook

L-artikli fuq MaltaRightNow
Jeff Garlin

Jeffrey Todd "Jeff" Garlin (twieled fil-5 ta' Ġunju 1962) huwa attur, stand-up comedian, produttur tal-films, u xeneġġjatur Amerikan.

Atturi Amerikani
Robert Brian Wilson

Robert Brian Wilson (California, Stati Uniti tal-Amerika, 1962) kien attur, stand-up comedian, produttur tal-films, u xeneġġjatur Amerikan.

Atturi Amerikani
Chris Hardwick

Christopher Ryan "Chris" Hardwick (Kentucky, Stati Uniti tal-Amerika, 23 ta' Novembru, 1971) kien attur, stand-up comedian, produttur tal-films, u xeneġġjatur Amerikan.

Atturi Amerikani
Kotba-Argo Limited

Kotba-Argo Limited hi dar tal-pubblikazzjonijiet Maltija li ppubblikat dawn il-kotba:

 On The Da Vinci Code / Dwar The Da Vinci Code, ta' Frans Sammut (2006)

 Għajdun il-Għaqal, Kliem il-Għerf u Qwiel Maltin ta’ Mikiel Anton Vassalli, maqlub fil-Malti modern minn Frans Sammut (2006), il-ktieb kien ta' Mikiel Anton Vassalli (1828)

 Ora, rumanz fantaxjentifiku ta' Roman Païen (2006)

 Il-Gaġġa, ta' Frans Sammut (2007, 2008)

 Bonaparte à Malte, ta' Frans Sammut (2008)

 Il-Belt fuq il-Qamar, rumanz fantaxjentifiku ta' Reuben Gauci (2008)

 Il-Liġi, il-Morali u r-Raġuni, ta' Giuseppe Mifsud Bonnici u Mark A. Sammut (2008)

 Malta at the European Court of Human Rights, ta' Mark A. Sammut, David A. Borg, u Patrick Cuignet, b'kontribuzzjonijiet tal-Prof. Kevin Aquilina, l-Imħallef Giovanni Bonello, u l-Membru Parlamentari Ewropew Therese Comodini Cachia (2012)

Referenzi
Osama bin Laden

Osama bin Moħammed bin Awad bin Laden (bl-Għarbi: أسامة بن محمد بن عوض بن لادن‎, ʾUsāmah bin Muḥammad bin ʿAwaḍ bin Lādin; Riyad, 10 ta' Marzu 1957 – Abbottabad, 1 ta' Mejju 2011) kien membru tal-familja bin Laden, familja biljunarja Sawdija u fundatur tal-organizzazzjoni ġiħadija al-Qagħida, responsabbli għall-attakki tal-11 ta' Settembru fuq l-Istati Uniti tal-Amerka u ħafna attakki fuq miri ċivili u militari b'eluf ta' vittmi. Minħabba dan bin Laden tilef iċ-ċittadinanza Sawdija tiegħu u ġie miċħud minn familtu.

bin Laden kien fuq il-listi tal-American Federal Bureau of Investigation tal-iktar għaxar maħruba mfittxija u l-iktar terroristi mfittxija, għall-involviment tiegħu fl-isplużjonijiet ta' ambaxxati Amerikani fl-1998. Wara l-2001, bin Laden kien il-mira ewlenija tal-War on Terror tal-Istati Uniti. bin Laden u l-mexxejja l-oħra ta' al-Qagħida kien maħsub li kienu mistoħbija fuq il-fruntiera bejn l-Afganistan u l-Pakistan.

Assassinat 
Nhar l-1 ta' Mejju 2011, Barack Obama ħabbar li unita' żgħira speċjali tal-Istati Uniti fetħet attakk dirett fuq bin Laden, fil-belt ta' Abbottabad, madwar 60 mil 'il barra mill-kapitali tal-Pakistan, Islamabad. Ingħad li bin Laden ċaħad l-għażla li ingħata li jagħti ruħu b'idejh, bil-konsegwenza li spiċċa maqtul fl-isparatura li żviluppat bejn iż-żewġ naħat. Ingħad ukoll li fl-attakk inqatlu wkoll membri oħra tal-familja tiegħu, b'wieħed minnhom ikun iben l-istess bin Laden. 

Wara li ħarġet l-aħbar ta' din il-mewt, ċentri diplomatiċi Amerikani madwar id-dinja tpoġġew fuq l-ogħla livell ta' twissija, filwaqt li ċittadini madwar id-dinja qed jitwissew biex joqgħodu iktar attenti, minħabba l-biża' li sostenituri ta' bin Laden jistgħu jirritaljaw. 

Malli ħarġet l-aħbar, mijiet ta' nies inġabru quddiem il-White House u b'mod spontanju kantaw diversi innijiet, fosthom, l-innu nazzjonali.

Twieldu fl-1957
Mietu fl-2011
Terroristi Iżlamiċi
Attakki tal-11 ta' Settembru 2001